Diari Oficial de la Generalitat Valenciana


Sumari del DOGV 8075, del 03-07-2017 (2017/5034)

RESOLUCIÓ de 5 de juny de 2017, del conseller d'Economia Sostenible, Sectors Productius, Comerç i Treball, per la qual s'amplia el crèdit disponible per a atendre les subvencions convocades mitjançant la Resolució de 29 de desembre de 2016, destinades a la realització, en l'exercici 2017, d'inversions regulades en l'article 16 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8075

Data del DOGV
:   03-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5034


Data del document
:   05-06-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 5 de juny de 2017, del conseller d'Economia Sostenible, Sectors Productius, Comerç i Treball, per la qual s'amplia el crèdit disponible per a atendre les subvencions convocades mitjançant la Resolució de 29 de desembre de 2016, destinades a la realització, en l'exercici 2017, d'inversions regulades en l'article 16 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana. [2017/5034]  
  
Amb data 3 de gener de 2017 es va publicar en el DOGV la Resolució de 29 de desembre de 2016, del conseller d'Economia Sostenible, Sectors Productius, Comerç i Treball, per la qual s'efectuava la convocatòria anticipada, per a l'exercici 2017, de les ajudes destinades a la realització d'inversions regulades en l'article 16 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana.  
  
En l'esmentada resolució, per tractar-se d'una resolució de convocatòria anticipada, acollida al que estableixen els articles 40 i 41 de la Llei 1/2015, de la Generalitat, d'hisenda pública, del sector públic instrumental i de subvencions, l'import global màxim per a atendre les ajudes convocades va haver de limitar-se a la xifra de 315.000 euros, de conformitat amb allò que s'ha establit en els preceptes esmentats i en el projecte de Llei de pressupostos de la Generalitat per a l'exercici 2017.  
No obstant això, la resolució de referència va incorporar la previsió d'una quantia addicional per al cas que poguera disposar-se de crèdits addicionals per a atendre les subvencions objecte de la convocatòria, en aquest supòsit l'òrgan concedent podria, prèvia publicació dels crèdits addicionals disponibles i sense necessitat de realitzar una nova convocatòria, aplicar els crèdits addicionals a la concessió de subvencions a què es refereix la convocatòria anticipada. A aquests efectes, es fixava com a quantia addicional màxima per a l'exercici 2017, la quantitat de 485.000 euros, amb càrrec al capítol VII, línia de subvenció S2242000, del programa pressupostari 322.55.  
La Llei 14/2016, de 30 de desembre, de pressupostos de la Generalitat per a l'exercici 2017, estableix en 800.000 euros l'import de la dotació de la línia de subvenció S2242000, «Inversió en entitats d'economia social», del programa pressupostari 322.55, Promoció d'emprenedors, cooperativisme i economia social, amb origen en aportacions no condicionades de la Generalitat.  
Pel precedent, vista l'esmentada disponibilitat addicional amb origen en fons propis de la Generalitat i fent ús de les facultats que confereixen al conseller competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determinen les conselleries en què s'articula l'Administració de la Generalitat; el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball; i l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, resolc:  
  
  
Primer. Ampliació de crèdit i finançament de les ajudes  
Efectuar per a l'any 2017 una ampliació de l'import global màxim destinat al finançament de les ajudes destinades a la realització d'inversions regulades en l'article 16 de l'Ordre 23/2016, de 27 d'octubre, aplicant a la concessió de les ajudes esmentades i sense necessitat de nova convocatòria, crèdits del pressupost de la Generalitat, amb càrrec al capítol VII, del codi línia S2242000, del programa 322.55, per un import de 485.000 euros.  
Segon. Publicació  
Ordenar la publicació de la present resolució en el Diari Oficial de la Generalitat Valenciana.  
  
Tercer. Recursos  
Contra aquesta resolució, que esgota la via administrativa, podrà interposar-se recurs de reposició davant el mateix òrgan en el termini d'un mes a comptar de l'endemà en què tinga lloc la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.  
  
  
València, 5 de juny de 2017.- El conseller d'Economia Sostenible, Sectors Productius, Comerç i Treball: Rafael Climent González.